વ્હોરાઓ ‘ત’ને બદલે ‘ટ’ અને ‘ધ’ ને બદલે ‘ઢ’ બોલે ત્યારે એમાં નજાકત જોવા મળે છે, જેમ કે ‘ટમે બઢા આવ્યા એ ખૂબ ગમ્યું.’ નાગરો મોટા ભાગે સરકારી નોકરી કરતા જોવા મળે. એક નાગર સજ્જને આ વાતને મજાકમાં લેતાં કહ્યું, ‘અમને રેવન્યુ સ્ટેમ્પ બહુ ગમે.’ જમાઈને માટે નાગરોમાં મૌલિક શબ્દ છે ‘રાયજી’. આમ શબ્દનો વૈભવ એ કોઈ રાજામહારાજાના ખજાના કે તોશાખાના કરતાં પણ અનેકગણો કીમતી અને મૂલ્યવાન હોવાનું પ્રતીત થાય છે.